
REPUBLIKA HRVATSKA 
TRGOVAČKI SUD U OSIJEKU
STALNA SLUŽBA U SLAVONSKOM BRODU				                 
Trg pobjede 13
Slavonski Brod


U  I M E  R E P U B L I K E  H R V A T S K E

R J E Š E N J E


                 TRGOVAČKI SUD U OSIJEKU, STALNA SLUŽBA U SLAVONSKOM BRODU, po stečajnoj sutkinji Mirni Vujčić, postupajući po prijedlogu predlagatelja Financijske agencije, Regionalnog centra Zagreb za otvaranje stečajnog postupka nad stečajnim dužnikom DIJA-GRADITELJSTVO d.o.o. za graditeljstvo, skraćena tvrtka: DIJA-GRADITELJSTVO d.o.o., Zagreb (Grad Zagreb), II. Ferenščica 25, OIB 11690628336 dana 07. kolovoza 2018. godine,


r i j e š i o  j e

		Prijedlog za otvaranje stečajnog postupka nad stečajnim dužnikom DIJA-GRADITELJSTVO d.o.o. za graditeljstvo, skraćena tvrtka: DIJA-GRADITELJSTVO d.o.o., Zagreb (Grad Zagreb), II. Ferenščica 25, OIB 11690628336 se odbacuje.


Obrazloženje


		Rješenjem 7/St-1283/2017-2 od 30. travnja 2018. godine pokrenut je prethodni postupak radi utvrđivanja pretpostavki za otvaranje stečajnog postupka nad stečajnim dužnikom DIJA-GRADITELJSTVO d.o.o. za graditeljstvo, skraćena tvrtka: DIJA-GRADITELJSTVO d.o.o., Zagreb (Grad Zagreb), II. Ferenščica 25, OIB 11690628336 na temelju prijedloga predlagatelja Financijske agencije Regionalnog centra Zagreb podnesenog na temelju odredbe članka 27. st. 5. Zakona o financijskom poslovanju i predstečajnoj nagodbi (NN 108/12, 114/12, 81/13 i 112/13), te je ročište radi očitovanja o prijedlogu za otvaranje stečajnog postupka i rasprave o pretpostavkama za otvaranje stečajnog postupka zakazano za dan 23. svibnja 2018. godine, a nakon što je rješenjem Visokog trgovačkog suda Republike Hrvatske broj 31-Su-525/17-10 od 26. lipnja 2017. godine predmet delegiran ovome sudu na postupanje.

Službenom provjerom utvrđeno je, međutim, da je Trgovački sud u Zagrebu rješenjem posl. br. 89. St-22/18-21 od 15. svibnja 2018. godine već otvorio stečajni postupak nad stečajnim dužnikom DIJA-GRADITELJSTVO d.o.o. za graditeljstvo, skraćena tvrtka: DIJA-GRADITELJSTVO d.o.o., Zagreb (Grad Zagreb), II. Ferenščica 25, OIB 11690628336 dana 15. svibnja 2018. godine u 13,00 sati, te je za stečajnog upravitelja imenovan Jure Marišić iz Zagreba.
		Dopisom posl. br. 89. St-22/18-39 od 03. srpnja 2018. godine koji je ovaj sud zaprimio dana 05. srpnja 2018. godine Trgovački sud u Zagrebu očitovao se da je rješenje o otvaranju stečajnog postupka nad navedenim stečajnim dužnikom steklo svojstvo pravomoćnosti dana 13. lipnja 2018. godine, a s obzirom da je povodom podnesene žalbe protiv rješenja o otvaranju stečajnog postupka Visoki trgovački sud donio rješenje posl. br. Pž 3409/2018 od 13. lipnja 2018. godine kojim se odbijaju žalbe dužnika i osobe ovlaštene za zastupanje dužnika po zakonu kao neosnovane.
		Kako je dakle, pravomoćnim rješenjem Trgovačkog suda u Zagrebu posl. br. 89. St-22/18-21 od 15. svibnja 2018. godine već otvoren stečajni postupak nad stečajnim dužnikom DIJA-GRADITELJSTVO d.o.o. za graditeljstvo, skraćena tvrtka: DIJA-GRADITELJSTVO d.o.o., Zagreb (Grad Zagreb), II. Ferenščica 25, OIB 11690628336, a jedinstveni postupak po više prijedloga za otvaranje stečajnog postupka može se provesti samo do donošenja odluke o otvaranju stečajnog postupka nad stečajnim dužnikom sukladno odredbi čl. 16 st. 6 Stečajnog zakona (dalje: SZ, NN 71/15,104/17), to je prijedlog predlagatelja za otvaranje stečajnog postupka u ovoj pravnoj stvari valjalo odbaciti te je odlučeno kao u izreci rješenja.

							
 		 					
 	 	U Slavonskom Brodu, 07. kolovoza 2018. godine


							               Stečajna sutkinja
				                                                    Mirna Vujčić 
 	 	 	 	 	  


NAPUTAK O PRAVNOM LIJEKU
Protiv ovog rješenja dopuštena je žalba u roku od osam dana  po
 isteku osmog dana od dana objave rješenja na mrežnoj stranici
 e-Oglasna ploča sudova. Žalba se podnosi  Visokom trgovačkom 
sudu u Zagrebu  putem ovoga suda  u tri primjerka.


DNA
Rješenje nepravomoćno
Objaviti na mrežnoj stranici e-Oglasna ploča suda
Dostaviti:
- predlagatelju FINA RC ZAGREB

